[bookmark: _GoBack]Д О Г О В О Р

№ ..............................

Днес,	……….2019 г., в гр. София, на основание на чл. 20, ал. 4, т. 3 от ЗОП се
сключи настоящият договор между:

МИНИСТЕРСТВО НА ТРУДА И СОЦИАЛНАТА ПОЛИТИКА, със седалище гр. София, ул. „Триадица” № 2, ЕИК 000695395, представлявано от Ангел Петров – главен секретар на МТСП, упълномощено лице по чл. 7, ал. 1 от Закона за обществените поръчки, съгласно Заповед № РД01-863/27.10.2017 г. и Евгени Гогушев - Директор на дирекция “Финанси“, наричано по-долу ВЪЗЛОЖИТЕЛ, от една страна, 
и 
…………………………….., със седалище и адрес на управление: ……………………….., представлявано от ………………………………, наричано по-долу ИЗПЪЛНИТЕЛ, от друга страна, се сключи настоящия Договор за следното:

I. ПРЕДМЕТ НА ДОГОВОРА
Чл.1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да осъществява услуги по абонаментно, сервизно и техническо поддържане, текущ и авариен ремонт на автоматичните телефонни централи (АТЦ) в комплект с кабелна инсталация, както и цифрови апарати със следните технически параметри: 
· Телефонна централа Siemens HiPat 3750, рег. № S 30810-Q2936-X000-H1, с капацитет 240 бр. аналогови вътрешни телефонни абоната и 56 цифрови, както и връзка с Vivacom 2 броя PRI;
· Телефонна централа Panasonic D1232 (KX-TD1232 ), рег. № 72AVH004911 с капацитет 16 бр. аналогови вътрешни телефонни абоната и хибридна връзка с Vivacom 4CO, както и кабелна инсталация в МТСП с 18 броя директни телефонни номера;
· Телефонна централа Panasonic T61610B, рег. № 8HBVL185041 с капацитет 16 бр. аналогови вътрешни телефонни абоната, както и кабелна инсталация в МТСП с 6 броя директни телефонни номера;
· Телефонна централа Panasonic KX-NS500NE, рег. № 4DAV2037902 с три разширителни модула Panasonic KX-NS520 и общ капацитет 120 бр. аналогови вътрешни телефонни абоната и 16 цифрови, както и връзка с Vivacom 5 броя BRI;
· Телефонна централа Panasonic KX-NS500NE, рег. № 7FCTS031048 с един разширителен модул Panasonic KX-NS520 и общ капацитет 32 бр. аналогови вътрешни телефонни абоната и 18 цифрови, както и връзка с Vivacom 4 броя BRI;  
· Цифрови телефонни апарати Panasonic KX-DT543 – 19 броя.
(2) Дейностите предмет на Договора следва да се изпълнят съгласно Приложение № 1 (Техническа спецификация) и съобразно Приложение № 2 (Офертно предложение на ИЗПЪЛНИТЕЛЯ с вх. …………………   ), представляващи неразделна част от договора. 
(3) ИЗПЪЛНИТЕЛЯТ поема задължението, след предварително одобрение от страна на ВЪЗЛОЖИТЕЛЯ, да заменя дефектирали части и модули. 
(4) За краткост предметът на настоящия Договор ще се нарича „услугите“.


II. СРОК НА ДОГОВОРА
Чл.2. (1) Настоящият Договор влиза в сила от датата на подписването му.
(2) Срокът за извършване на услугите по чл. 1 е 12 (дванадесет) месеца, считано от датата на подписване на Договора. 

III. ЦЕНА И НАЧИН НА ПЛАЩАНЕ
Чл. 3. (1) Уговореното от страните общо възнаграждение за изпълнение на услугите за целия срок на договора е в размер до разполагаемия финансов ресурс от 10 000 (десет хиляди) лева без ДДС или 12 000 (дванадесет) лева с ДДС и се плаща както следва:
1. за предоставянето на услугите по абонаментно сервизно и техническо поддържане, текущ и авариен ремонт на автоматичните телефонни централи (АТЦ) и изградената структурна кабелна система, ВЪЗЛОЖИТЕЛЯТ се задължава да заплати на ИЗПЪЛНИТЕЛЯ, обща цена в размер на ................................... лв. без ДДС или ........................ лв. с ДДС, съгласно предложение на ИЗПЪЛНИТЕЛЯ, която е неразделна част от настоящия договор.
2. за заплащане стойността на резервни части цена в размер до……………….лв. без ДДС или ……………………………лв. с ДДС и представлява разликата от разполагаемия финансов ресурс по чл. 3, ал. 1 и сумата по чл. 3, ал. 1, т. 1.
(2) Възнаграждението за ползваните услуги по чл. 3, ал. 1, т. 1 се заплаща на ИЗПЪЛНИТЕЛЯ от ВЪЗЛОЖИТЕЛЯ ежемесечно на равни вноски в размер на …………………. лева без ДДС или ……………… лева с ДДС, в срок до 15-то число на всеки следващ месец, след представяне на фактура на основание на протокол за приемане на извършената работа, подписан от упълномощени представители на страните.
1. Заплащането стойността на вложените резервните части по чл. 3, ал. 1, т. 2 се извършва след приемане на работата с протокол, подписан от упълномощени представители на страните, представена фактура от ИЗПЪЛНИТЕЛЯ и предварително одобрена заявка от Възложителя, в срок до 15-то число на всеки следващ месец. Заплащането стойността на резервните части по чл. 3, ал. 1, т. 2. е извън сумата по т. 1.
1. В случай, че представените фактури по чл. 3 ал. 2 и ал. 3 бъдат върнати на ИЗПЪЛНИТЕЛЯ за корекции, съответният срок спира да тече до представяне на нова изрядна фактура.
1.  Възнаграждението по ал. 1 е окончателно и не подлежи на актуализация. То включва всички разходи на ИЗПЪЛНИТЕЛЯ за извършване на поръчката за целия срок на действие на Договора.
1. ВЪЗЛОЖИТЕЛЯТ заплаща стойността на издадената фактура, в български лева, по банковата сметка на ИЗПЪЛНИТЕЛЯ:
………………………………………………………………………………………
………………………………………………………………………………………

IV. ГАРАНЦИЯ ЗА ИЗПЪЛНЕНИЕ
Чл.4. (1) При подписване на Договора ИЗПЪЛНИТЕЛЯТ представя гаранция за изпълнение на задълженията си по него в размер на ………. (…………………….) лева, представляващи 3% (три процента) от стойността на Договора без ДДС.
(2) Гаранцията се предоставя в една от формите по чл. 111, ал. 5 от ЗОП:
1. когато е избрана банкова гаранция, същата е под формата на безусловна и неотменима банкова гаранция в полза на ВЪЗЛОЖИТЕЛЯ. Банковата гаранция за изпълнение трябва да бъде със срок на валидност не по-малко от 30 (тридесет) дни след изтичане на срока на Договора.
2. когато гаранцията за изпълнение е под формата на парична сума, същата следва да бъде внесена най-късно в деня на подписване на Договора по сметка на ВЪЗЛОЖИТЕЛЯ: БНБ ЦУ, IBAN BG83BNBG96613300134102.

3. когато гаранцията е застраховка, която обезпечава изпълнението чрез покритие отговорността на изпълнителя, застрахователната сума трябва да е равна на размера на гаранцията, определен в Договора и да е сключена в полза на ВЪЗЛОЖИТЕЛЯ. Застраховката следва да служи за обезпечаване изпълнението на конкретната поръчка. Застрахователната премия трябва да е платима еднократно като застрахователят носи риска за целия период на полицата. Срокът, определен в полицата, е не по-кратък от срока на Договора.
(3) ВЪЗЛОЖИТЕЛЯТ освобождава гаранцията за изпълнение на Договора в срок до 30 (тридесет) дни след приключване на изпълнението на дейностите по чл. 1, ал. 1 и ал. 2 от Договора и приемане на работата от определеното лице за контакт от ВЪЗЛОЖИТЕЛЯ с подписване на приемо-предавателен протокол, без да се дължат лихви на ИЗПЪЛНИТЕЛЯ за времето, през което е обезпечавала изпълнението на Договора.
(4) ВЪЗЛОЖИТЕЛЯТ задържа гаранцията за изпълнение на Договора в случаите на възникване на спор между страните по Договора за неговото изпълнение, който е внесен за решаване от компетентния съд, както и в случаите, когато ИЗПЪЛНИТЕЛЯТ не започне работа по изпълнение на конкретния Договор или Договорът бъде развален по негова вина. В последния случай, задържаната гаранция не изчерпва правата на ВЪЗЛОЖИТЕЛЯ за обезщетение.
(5) ВЪЗЛОЖИТЕЛЯТ има право да усвои изцяло или част от гаранцията за изпълнение на Договора при неточно изпълнение на задължения по Договора от страна на ИЗПЪЛНИТЕЛЯ, в това число при едностранно прекратяване на Договора от ВЪЗЛОЖИТЕЛЯ, поради виновно неизпълнение на задължения на ИЗПЪЛНИТЕЛЯ по Договора.
(6) ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, включително размера на начислените неустойки.
(7) Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение на целия период на действие, са за сметка на ИЗПЪЛНИТЕЛЯ.

V. ПРАВА И ЗАДЪЛЖЕНИЯ НА ВЪЗЛОЖИТЕЛЯ
Чл.5. (1) ВЪЗЛОЖИТЕЛЯТ има право:
1. да иска и да получи от ИЗПЪЛНИТЕЛЯ да изпълни предмета на Договора без отклонения от договореното, качествено и в сроковете, в съответствие с условията на Техническата спецификация и Договора;
2. да изисква от ИЗПЪЛНИТЕЛЯ своевременно отстраняване на всички проблеми, които възникнат и препятстват качественото предоставяне на услугите, предмет на този Договор;
3. да извършва проверка и/или изисква информация във всеки момент от изпълнението на Договора относно качество, количества, стадии на изпълнение, технически параметри, без това да пречи на оперативната дейност на ИЗПЪЛНИТЕЛЯ.
(2) ВЪЗЛОЖИТЕЛЯТ се задължава:
1. да заплати на ИЗПЪЛНИТЕЛЯ възнаграждение в размер, при условията и в сроковете, определени в настоящия Договор;
2. да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна, и изрично писмено упомената от ИЗПЪЛНИТЕЛЯТ като такава;
3. да определи лице за осъществяване на сътрудничество с ИЗПЪЛНИТЕЛЯ с оглед оказване на необходимото съдействие при изпълнение на дейностите;
4. да се произнася писмено в срок до 2 (два) работни дни от получаване на заявка от ИЗПЪЛНИТЕЛЯ, съдържаща оферта с цена на резервните части и срок за възстановяване. При просрочване на срока, определени в т. 4, от страна на ВЪЗЛОЖИТЕЛЯ, срокът за изпълнение на дейностите по отстраняване на проблема се удължава с времето на забавянето; 
5. да предостави на ИЗПЪЛНИТЕЛЯ всички документи, текстова и графична информация в електронен вид и на съответните езици, необходими за извършване на работата по предмета на настоящия Договор;
6. да осигури достъп до АТЦ и помещения с изградена структурна кабелна система в съответствие с установените вътрешни правила, пропускателния режим, противопожарни норми и техника на безопасност;
7. при спешна необходимост и/или аварийно обстоятелство да уведоми веднага ИЗПЪЛНИТЕЛЯ по телефон и електронна поща.
8. да подава заявки за обслужване на предоставената от ИЗПЪЛНИТЕЛЯ електронна поща.

VI. ПРАВА И ЗАДЪЛЖЕНИЯ НА ИЗПЪЛНИТЕЛЯ
Чл. 6. (1) ИЗПЪЛНИТЕЛЯТ има право:
1. да иска необходимото съдействие от страна на ВЪЗЛОЖИТЕЛЯ за изпълнение на услугите, предоставяне на информация и документи при подготовката и в процеса на изпълнение на сключения Договор;
2. при точно (качествено, в срок и без недостатъци) изпълнение на услугите да получи уговореното в настоящия договор възнаграждение при условията, посочени в него.
(2) ИЗПЪЛНИТЕЛЯТ се задължава: 
1. да изпълни договора в съответствие с техническите изисквания указани в техническата спецификация (Приложение № 1);
2. да извърши сервизно обслужване на системата в съответствие с изискванията указани в техническата спецификация (Приложение № 1);
3. при необходимост от ремонт в сервизна база техниката да се транспортира за сметка на ИЗПЪЛНИТЕЛЯ. За изнасяне на техниката за ремонт да се подписва протокол. 
4. влаганите резервни части на действащите стандарти, като се представят необходимите документи и стандарти за качество;
5. да изпълни предмета на настоящия Договор качествено и в сроковете, уговорени между страните, така че да отговаря на изискванията на ВЪЗЛОЖИТЕЛЯ.
6. да изпълни добросъвестно, независимо, безпристрастно и с професионална компетентност възложените дейности, предмет на настоящия договор, в съответствие с изискванията на действащото национално законодателство;
7. да не разгласява на трети лица информация, свързана с ВЪЗЛОЖИТЕЛЯ, без писменото съгласие на ВЪЗЛОЖИТЕЛЯ;
8. да уведомява писмено ВЪЗЛОЖИТЕЛЯ за всички проблеми, които могат да забавят или осуетят изпълнението на работата по Договора;
9. да осигури лице за контакти с ВЪЗЛОЖИТЕЛЯ;


VII. ПРЕКРАТЯВАНЕ НА ДОГОВОРА
Чл.7. (1) Настоящият Договор се прекратява:
1.	с изтичане на уговорения срок;
2.	по взаимно съгласие на страните, изразено в писмена форма, като страните не си дължат неустойки, но ВЪЗЛОЖИТЕЛЯТ заплаща на ИЗПЪЛНИТЕЛЯ извършените и приети до прекратяването услуги;
3.	когато са настъпили съществени промени във финансирането на обществената поръчка - предмет на Договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати, същият може да прекрати Договора с писмено уведомление, веднага след настъпване на обстоятелствата.
(2)	ВЪЗЛОЖИТЕЛЯТ може да прекрати Договора едностранно с 10-дневно писмено предизвестие, когато ИЗПЪЛНИТЕЛЯТ:
1.	при системно (три и повече пъти) неизпълнение на услугите по чл. 1 от Договора;
2.	не отстрани в срок, одобрен от ВЪЗЛОЖИТЕЛЯ, констатирани недостатъци;
3.	бъде обявен в несъстоятелност или когато бъде открито производство за обявяване в несъстоятелност или ликвидация;
(3) едностранно от ВЪЗЛОЖИТЕЛЯ с отправяне на 30-дневно предизвестие до ИЗПЪЛНИТЕЛЯ, като ВЪЗЛОЖИТЕЛЯТ дължи заплащане на всички изпълнени и приети дейности по договора.
Чл.8. В случай, че изпълнението по договора стане невъзможно по обективни причини, които не могат да се вменят във вина на никоя от страните, то неговото действие се прекратява писмено. В този случай разходите за извършената работа за времето до прекратяване на Договора остават за сметка на всяка от страните така, както са направени.

VIII. ПРИЕМАНЕ НА ВЪЗЛОЖЕНИТЕ ДЕЙНОСТИ
Чл.9. (1) Изпълнението на услугите по чл. 1, ал. 1 от Договора, касаещо абонаментната поддръжка, се приема с подписване на приемо-предавателен протокол от лицата за контакт по чл. 21, след представяне от страна на ИЗПЪЛНИТЕЛЯ на месечен отчет за извършените дейности по поддръжка, за съответния период.
(2) Изпълнението на услугата по чл. 1, ал. 2, от Договора, касаещо влагане на резервни части се приема с подписване на приемо-предавателен протокол от лицата за контакт по чл. 21, след представяне от страна на ИЗПЪЛНИТЕЛЯ на отчет за извършените дейности и предварително одобрена от ВЪЗЛОЖИТЕЛЯ заявка, съдържаща цена на резервните части и срок за възстановяване. 
(3) ИЗПЪЛНИТЕЛЯТ представя отчетите за извършените дейности, в срок до 5-то число на месеца, следващ периода, за който се отнася отчета.
(4) В случай, че упълномощеното от ВЪЗЛОЖИТЕЛЯ  лице за контакт от по чл. 21 констатира неизпълнение, некачествено и/или лошо изпълнение на задължения на ИЗПЪЛНИТЕЛЯ, изготвя протокол, в който се посочват констатираните проблеми и срок за отстраняването им. Констативният протокол се изпраща на ИЗПЪЛНИТЕЛЯ за отстраняване на проблемите.

IX. ОТГОВОРНОСТ И НЕУСТОЙКИ
Чл.10. (1) При забава на изпълнение на задълженията по настоящия Договор:
1. ИЗПЪЛНИТЕЛЯТ дължи неустойка в размер на 0,5% от месечната абонаментна такса с вкл. ДДС за всеки ден закъснение, но не повече от 10% от месечната абонаментна такса, в чийто период е налице забавата с вкл. ДДС. В случай на забава касаеща два периода, неустойката се удържа пропорционално от дължимата месечна абонаментна такса с вкл. ДДС за двата периода.
2. ВЪЗЛОЖИТЕЛЯТ дължи неустойка в размер на 0,5% от размера на забавеното плащане с вкл. ДДС за всеки просрочен ден, но не повече от 10% от стойността на забавеното плащане с вкл. ДДС.
(2) ВЪЗЛОЖИТЕЛЯТ има право при забава или лошо изпълнение да претендира обезщетение за разликата по общия ред. 
Чл.11. (1) Ако ИЗПЪЛНИТЕЛЯТ е изпълнил част от дейността и по-нататъшното изпълнение се окаже невъзможно поради причини, за които ИЗПЪЛНИТЕЛЯТ и ВЪЗЛОЖИТЕЛЯТ не отговарят, ИЗПЪЛНИТЕЛЯТ има право да получи само частта от възнаграждението, отговаряща на изпълнената част от услугата. 
(2) При частично неизпълнение на задължение по този договор, виновната страна дължи неустойка в размер на 25% от месечната абонаментна такса с вкл. ДДС.
Чл.12. ИЗПЪЛНИТЕЛЯТ не носи вина за просрочие или неизпълнение, ако производствени ресурси (компютри, програми, други материални или нематериални ресурси), свързани с изпълнението на договора, бъдат откраднати или унищожени не по негова вина.

X. НЕПРЕОДОЛИМА СИЛА
Чл.13. Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.
Чл.14. Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.
Чл.15. Докато трае непреодолимата сила, изпълнението на задължението се спира.
Чл.16. Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на Договора.

XI. ЗАКЛЮЧИТЕЛНИ РАЗПОРЕДБИ
Чл.17. (1) Кореспонденцията между страните по този Договор се осъществява в писмена форма. Във всяка писмена кореспонденция, отнасяща се до настоящия договор между ВЪЗЛОЖИТЕЛЯ и ИЗПЪЛНИТЕЛЯ, трябва да бъдат посочвани заглавието и идентификационния номер на този договор, както и да бъде изпращана до лицата за контакти, посочени в чл. 21.
(2) Всички уведомления между страните във връзка с този Договор се извършват в писмена форма и по телефон при спешна необходимост и/или аварийна ситуация. 
(3) При промяна на посочените данни, всяка от страните е длъжна да уведоми другата в седемдневен срок от настъпване на промяната.
Чл.18. Нищожността на някоя клауза от Договора не води до нищожност на друга клауза или на Договора като цяло.
Чл.19. Страните ще решават споровете, възникнали при или по повод изпълнението на Договора или свързани с неговото тълкуване, недействителност, неизпълнение или прекратяване по взаимно съгласие чрез преговори, а при непостигане на такова – спорът се отнася за решаване пред компетентния съд на територията на Република България по реда на Гражданския процесуален кодекс.
Чл.20. За неуредените в настоящия Договор въпроси се прилагат разпоредбите на действащото българско законодателство.
Чл.21. Страните определят лица за контакт, които осъществяват координация, контрол и наблюдение на изпълнението на Договора, представляват страните по Договора и подписват приемо-предавателни протоколи, както следва:

Лице за контакти от страна на ВЪЗЛОЖИТЕЛЯ: 
……………………………..

Лице за контакти от страна на ИЗПЪЛНИТЕЛЯ:

…………………………..








XII. ЛИЧНИ ДАННИ

Чл. 22 (1) При изпълнение на договора се извършва обработване на лични данни по смисъла на Регламент (ЕС) 2016/679 на Европейския парламент и на Съвета („Общ регламент“), Закона за защита на личните данни.
(2) Администраторът възлага, а Обработващият се задължава да обработва лични данни от името и за сметка на Администратора, като посочените по-долу понятия и изрази имат следното съдържание:
а) „Администратор“ е Министерството на труда и социалната политика в качеството си на ВЪЗЛОЖИТЕЛ по договора;
б) „Обработващ лични данни“ е ……………………….. в качеството си на ИЗПЪЛНИТЕЛ по договора, извършващ обработване от името на Администратора;
в) „Обработване“ означава всяка операция или съвкупност от операции, извършвана с лични данни или набор от лични данни чрез автоматични или други средства като събиране, записване, организиране, структуриране, съхранение, адаптиране или промяна, извличане, консултиране, употреба, разкриване чрез предаване, разпространяване или друг начин, по който данните стават достъпни, подреждане или комбиниране, ограничаване, изтриване или унищожаване. 
(3) Във връзка с услугите, предмет на настоящия договор и техническата спецификация, Обработващият лични данни обработва лични данни на служителите на Администратора, като: фамилия,ползван телефонен номер за изходящи повиквания в съответствие с конкретната централа, местоположение на служебно помещение в сградата на Възложителя; дата и час на провеждане на обаждане, продължителност на обаждането, телефонен номер на избран абонат, формуляри за обратна връзка, разходо оправдателни документи.
(4) Обработващият лични данни ще обработва лични данни само и единствено за целите на настоящия договор.
(5) Личните данни се съхраняват от страните за срока на договора и 5 (пет) години след прекратяването му, освен ако в приложимото законодателство е предвиден по-дълъг срок. След изтичане на посочените срокове страните заличават личните данни, освен ако не е налице друго основание за обработването им.
(6) Ако Обработващият лични данни наруши Регламент (EС) 2016/679, определяйки целите и средствата на обработването, обработващият личните данни се счита за администратор по отношение на това обработване.
	(7) В случай на нарушение и неспазване на настоящия договор, Обработващият лични данни носи, гражданска и административно-наказателна отговорност.
	(8) Страните в качеството си на самостоятелни администратори на лични данни се задължават да спазват относимите разпоредби на Регламент (EС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни (в приложимите случаи), като предприемат всички необходими действия и мерки за защита на личните данни, до които имат достъп при изпълнение на настоящия договор.
(9) Администраторът по сключения договор………. обработва събраните лични данни, въз основа на чл.6 т.1, буква в).  и Съображение 78 от Регламент ЕС 679/2016 , във връзка с чл.36 а)ал.3 от ЗОП. 
(10) Всички подизпълнители са длъжни да спазват разпорежданията на обработващият , съгласно настоящия договор и да обработват предоставените от него лични данни според неговите указания и изисквания.





Настоящият Договор е изготвен и подписан в 4 (четири) еднообразни екземпляра – четири за ВЪЗЛОЖИТЕЛЯ и един за ИЗПЪЛНИТЕЛЯ.

Към този Договор се прилагат и са неразделна част от него: 
Приложение № 1 – Техническа спецификация;
Приложение № 2 – Офертно предложение на изпълнителя.


ЗА ВЪЗЛОЖИТЕЛЯ:					ЗА ИЗПЪЛНИТЕЛЯ:
	
	

	
  Упълномощено лице по чл. 7, ал. 1 от ЗОП, 
  съгласно Заповед №РД01-863/27.10.2017 г.

